รัฐบาลไทย-ข่าวทำเนียบรัฐบาล-มท.1 ลงพื้นที่จังหวัดเชียงราย ติดตามสถานการณ์อุทกภัย ย้ำคนไทยไม่ทิ้งกัน นายกเป็นห่วงประชาชน น้ำท่วม สั่งมหาดไทย เยียวยาเร่งด่วน
วันจันทร์ที่ 15 สิงหาคม 2565
มท.1 ลงพื้นที่จังหวัดเชียงราย ติดตามสถานการณ์อุทกภัย ย้ําคนไทยไม่ทิ้งกัน นายกเป็นห่วงประชาชน น้ําท่วม สั่งมหาดไทย เยียวยาเร่งด่วน
มท.1 ลงพื้นที่จังหวัดเชียงราย ติดตามสถานการณ์อุทกภัย ย้ําคนไทยไม่ทิ้งกัน นายกเป็นห่วงประชาชน น้ําท่วม สั่งมหาดไทย เยียวยาเร่งด่วน
วันนี้ (15 ส.ค. 2565) พล.อ. อนุพงษ์ เผ่าจินดา รัฐมนตรี​ว่าการ​กระทรวงมหาดไทย​ เเละนายสุทธิพงษ์ จุลเจริญ ปลัดกระทรวงมหาดไทย ลงลงพื้นที่อําเภอแม่จัน​ และตลาดสายลมจอย อําเภอแม่สาย จังหวัดเชียงราย เพื่อติดตามสถานการณ์​อุทกภัยจากพายุ มู่หลาน รวมถึง ตรวจการปฏิบัติ​งานของหน่วยงานต่าง ๆ ในการช่วยเหลือประชาชน พร้อมทั้งให้กําลังใจเจ้าหน้าที่ผู้ปฏิบัติงาน ทั้งนี้เบื้องต้นทางภาครัฐได้จัดเตรียม รถประกอบอาหาร 2 คัน รถผลิตน้ําดื่ม เครื่องสูบน้ํา เเละเตรียมแผนฟื้นฟูหลังน้ําลด ในการทําความสะอาดบ้านเรือนให้กับประชาชน พร้อมมอบถุงยังชีพ เป็นเครื่องอุปโภคบริโภค ให้กับประชาชน​ที่ได้รับผลกระทบจากน้ําท่วม เเละมอบเงิน จํานวน 59,400 บาท ให้กับ มารดาของนายสมศักดิ์ มณีจันทร์สุข ผู้เสียชีวิตจากเหตุอุทกภัยในพื้นที่อําเภอเมืองเชียงรายด้วย ทั้งนี้ พลเอก อนุพงษ์ ยังกล่าวกับผู้ประสบภัยด้วยว่า ท่านนายกรัฐมนตรี พลเอกประยุทธ์ จันทร์โอชา ฝากกําลังใจเเละความห่วงใยมาให้ทุกคน ทุกคนเป็นคนไทย ไม่ต้องตกใจ เราไม่ทอดทิ้งกัน ทั้งนี้ ได้กําชับผู้ว่าราชการจังหวัดเชียงราย สํารวจความเสียหายของพื้นที่เกษตรกรรม เพื่อเตรียม เยียวยาให้กับผู้ประสบอุทกภัยด้วย ทั้งนี้ได้น้อมนําพระบรมราโชบายของพระบาทสมเด็จพระเจ้าอยู่หัว ในการทําให้พี่น้องประชาชนกลับมาใช้ชีวิตให้เป็นปกติสุขโดยเร็ววัน
"กระทรวงมหาดไทยได้ย้ําเตือนผู้ว่าราชการจังหวัดทุกจังหวัดเตรียมความพร้อมรับสถานการณ์อุทกภัยในช่วงฤดูฝน ทั้งด้านการเตรียมความพร้อม เฝ้าระวังและติดตามสถานการณ์ พร้อมจัดทําแผนเผชิญเหตุ วางแผนระบายน้ําและเพิ่มพื้นที่รองรับน้ํา การตรวจสอบความมั่นคงแข็งแรงของสถานที่ใช้กักเก็บน้ํา หรือกั้นน้ํา และแจ้งเตือนภัย และระยะที่ 2 ด้านการเผชิญเหตุ โดยจัดตั้งศูนย์บัญชาการเหตุการณ์จังหวัด อําเภอ และศูนย์ปฏิบัติการฉุกเฉินท้องถิ่น เป็นศูนย์ควบคุมสั่งการ และอํานวยการระดมสรรพกําลังระหว่างหน่วยงานทั้งฝ่ายพลเรือน หน่วยทหาร องค์กรปกครองส่วนท้องถิ่น องค์กรสาธารณกุศลและภาคีเครือข่ายต่าง ๆ ในพื้นที่ ร่วมเฝ้าระวัง กําจัดสิ่งกีดขวางทางน้ํา เร่งระบายน้ํา และจัดชุดปฏิบัติการให้ความช่วยเหลือประชาชนแต่ละด้านให้ครอบคลุม ทั้งด้านการดํารงชีพ การจัดตั้งโรงครัวพระราชทาน การให้ความช่วยเหลือด้านอาหาร น้ําดื่ม การรักษาพยาบาลแก่ผู้ประสบภัยและด้านอื่น ๆ รวมทั้งการฟื้นฟูพื้นที่ที่ได้รับผลกระทบจากอุทกภัย เช่น การเร่งซ่อมเเซมเส้นทางที่ชํารุดถูกหรือตัดขาด เพื่อให้ประชาชนสามารถกลับมามีชีวิตได้ตามปกติโดยเร็ว" พลเอก อนุพงษ์ กล่าวในช่วงท้าย
ด้านนายสุทธิพงษ์ จุลเจริญ ปลัดกระทรวงมหาดไทย กล่าวว่า ขณะนี้ทางกระทรวงมหาดไทย ได้เฝ้าระวังการเกิดสถานะการอุทกภัยจากกรณีน้ําท่วมฉับพลันน้ําป่าไหลหลากน้ําล้นตลิ่งและมีน้ําท่วมขังใน 11 จังหวัด ประกอบด้วย จังหวัดเชียงราย แม่ฮ่องสอน เชียงใหม่ พะเยา น่าน ลําปาง แพร่ พิษณุโลกนครพนม เลย และจังหวัดปราจีนบุรี ประชาชนได้รับผลกระทบ 5,965 ครัวเรือน มีผู้เสียชีวิต 1 ราย (ที่จังหวัดเชียงราย) เกิดจากเหตุไฟฟ้าช๊อต ซึ่งทางจังหวัดเชียงรายได้ให้การช่วยเหลือแก่ครอบครัวผู้เสียชีวิต แล้วปัจจุบันสถานการณ์อุทกภัยยังส่งผลกระทบในพื้นที่ 2 จังหวัด ได้แก่ จังหวัดเชียงราย และจังหวัดน่าน ประชาชนได้รับผลกระทบ 4,788 ครัวเรือน ซึ่งจะต้องเร่งสํารวจความเสียหายเเละให้การเยียวยา ให้ความช่วยเหลือต่อไป